NEWS ALERT Ce grozăvie apare pe pagina de Wikipedia a CSA Steaua București, deși articolul este protejat ”pentru a preveni vandalismul”!
Echipa de fotbal a clubului sportiv din Ghencea activează în Liga 2 și nu are drept de promovare.
Fără drept de promovare în Superligă, Steaua joacă pe final de sezon fără miză în play-out-ul Ligii 2.
Pe pagina de Wikipedia a secțiunii de fotbal de la CSA Steaua București, deși ”acest articol este protejat sporit pe termen nelimitat pentru a preveni vandalismul”, apare la sigla echipei denumirea ”CSA FERDINAND 2017 UMO 02301” (vezi galeria foto)!
Referire la UM 02301 din Bulevardul Ghencea, indicativul pentru Clubul Sportiv al Armatei, la reapariția secției de fotbal în anul 2017 și la ”achiziția” clubului AS Regal Sport Club Ferdinand pentru a juca în Liga 4 din București.
Daniel Oprița vrea să plece de la Steaua dacă echipa nu va obține drept de promovare
Antrenorul în vârstă de 42 de ani a dezvăluit că până în momentul de față nu i-a fost propusă prelungirea, însă a ținut să puncteze faptul că oricum nu va accepta să continue dacă nu va fi sigur că echipa va avea obiectiv promovarea în prima ligă.
"Aștept să îmi termin contractul. Cinci ani (n.r. - de când e la CSA Steaua), chiar dacă trei au fost fără un obiectiv, e Steaua, sunt suporterii și ești obligat să... realizezi lucruri și să mulțumești oamenii. Sunt discuții și la Liga 2 și la Liga 1.
Dacă vor dori să continuăm și lucrurile vor fi cum trebuie și vom avea un obiectiv și un buget care să ne permită să intrăm în play-off, să ne batem pentru primele locuri, așa da, dacă nu n-aș mai vrea să continui", a spus Daniel Oprița pentru PRO TV și SPORT.RO.
Urmăriți SPORT.RO și pe Google News